Az autonóm tartományban és a helyi önkormányzati egységekben foglalkoztatottakról szóló törvény (az SZK Hivatalos Közlönye, 21/2016., 113/2017., 95/2018., 113/2017. – más törv., 95/2018. – más törv. és 157/2020. sz. – más törv.) 4. szakaszа, valamint Zenta község Községi Közigazgatási Hivataláról szóló rendeletet (Zenta Község Hivatalos Lapja, 26/2016., 7/2017. és 21/2021. sz.) 27. szakasza 1. bekezdésének 3. fordulata alapján, Zenta község Korrupcióellenes Akciótervével (Zenta Község Hivatalos Lapja, 21/2017. sz.) előirányozott intézkedések és aktivitások megvalósítása céljából Zenta község Községi Közigazgatási Hivatalának a vezetője 2021.10.25-én meghozta az alábbi:

**UTASÍTÁST ZENTA KÖZSÉG ÁLTAL ALAPÍTOTT KÖZSZOLGÁLATOK, KÖZVÁLLALATOK ÉS EGYÉB SZERVEZETEK NYILVÁNTARTÁSA KIDOLGOZÁSÁRÓL**

**Az utasítás tárgya**

1. **szakasz**

A jelen utasítással közelebbről megállapításra kerülnek a szabályok, amelyek szerint Zenta község Községi Közigazgatási Hivatala (a továbbiakban: Községi Közigazgatási Hivatal) kidolgozza, közzéteszi és frissíti a Zenta község által alapított közszolgálatok, közvállalatok és egyéb szervezetek (a továbbiakban: község) nyilvántartását.

**A nyilvántartás tartalma**

1. **szakasz**

Zenta község által alapított közszolgálatok, közvállalatok és egyéb szervezetek nyilvántartása (a továbbiakban: nyilvántartás) az adatok halmaza minden alanyról, amelyet ki kell dolgozni, közzé kell tenni és rendszeresen frissíteni kell, összhangban a jelen utasítással.

A nyilvántartás tartalmazza az adatokat minden a község által alapított közszolgálat, közvállalat és más szervezetek (a továbbiakban: a község által alapított közszolgálatok) alapításáról, finanszírozásáról, az eszközök felhasználásáról, az igazgatási szervekről, az üzletviteli eredményekről és üzletviteli tervekről.

**A nyilvántartás elemei**

1. **szakasz**

A nyilvántartás elemei az alábbiak:

* a község által alapított közszolgálatok jegyzéke,
* a község által alapított minden közszolgálat alapításáról és finanszírozási módjáról szóló adat,
* adatok a szervezeti szerkezetről – az igazgatási szervekről a község által alapított minden közszolgálatot illetően,
* adatokat a pénzügyek igazgatásáról és az üzletviteli eredményekről, illetve a teljes bevételről és kiadásokról naptári évenként a község által alapított minden közszolgálatot illetően.

**Adatok az alapításról és a finanszírozás módjáról**

1. **szakasz**

A község által alapított minden közszolgálat alapításáról és finanszírozási módjáról szóló adatként, a nyilvántartásba kötelezően be kell írni: az alapítói aktust, a cím megnevezését, a törzsszámot és az adóazonosító számot és az adatokat arról, hogy hogyan kerül finanszírozásra a közszolgálat.

**Adatok a szervezeti szerkezetről**

1. **szakasz**

A község által alapított minden közszolgálat szervezeti szerkezetéről – igazgatási szerveiről szóló adatként, a nyilvántartásba kötelezően be kell írni: az igazgatási szervet, annak összetételét és az ezen szervekbe kinevezett személyeket.

**Adatok a pénzügyi igazgatás módjáról és az üzletviteli eredményekről**

1. **szakasz**

A község által alapított minden közszolgálat pénzügyi igazgatása módjáról és éves szinten a pénzügyi eredményről szóló adatként, a nyilvántartásba kötelezően közzé kell tenni a kapcsolatokat, illetve linkeket a költségvetési tervek, illetve az üzletviteli tervek irányában és az adatokat a teljes tervezett, jóváhagyott és megvalósított jövedelmekről és kiadásokról az előző, a folyó és a következő naptári évben, táblázat formájában.

A táblázatban az adatok az összesen tervezett, jóváhagyott és megvalósított jövedelmekről és kiadásokról az előző, folyó és következő naptári évben egyenkénti rovatokban kell bemutatni.

**A nyilvántartás kidolgozása és közzététele**

1. **szakasz**

A nyilvántartást elektronikus dokumentumként kell kidolgozni.

A nyilvántartást a szövegfeldolgozó programban kell kidolgozni és ebben vagy más formában közzétenni, amelyet illetően okkal elvárható, hogy elérhető lesz a potenciális használók nagyobb része számára pótbefektetések nélkül.

A nyilvántartást úgy kell közzétenni, hogy eszközölhető legyen a keresés szó vagy szavak része alapján a nyelven és írásmódban, amelyen a nyilvántartás, amelyet keresnek, készült, géppel olvasható formátumban.

**Felelős személy**

1. **szakasz**

A Községi Közigazgatási Hivatal vezetője külön aktussal megállapítja a foglalkoztatottat (a továbbiakban: felelős személyt) az adatok regisztrálására, a szabályos kidolgozásra, közzétételre és a operatív működés feletti felügyelet és a nyilvántartás rendszeres frissítésének gyakorlására.

**A nyilvántartás frissítése**

1. **szakasz**

A felelős személy eszközli az adatok nyilvántartását a nyilvántartásban a község által alapított minden közszolgálattól elektronikus formában átvett adatok alapján.

A felelős személy köteles a nyilvántartásában nyilvántartani az adatokat, legkésőbb a nyilvántartási alap fellépésétől számított 30 napon belül.

A felelős személy rendszeresen ellenőrzi a nyilvántartásban közzétett adatok pontosságát és teljességét, és legkésőbb a folyó naptári hónap végéig bevisz miden változást, amely azon hónap folyamán keletkezett.

Ha megállapítja, hogy valamely adat nem pontos, illetve, hogy valamely rész nem teljes, és a módosítás és kiegészítés szövegét még nem kapta meg, a felelős személy erről haladéktalanul, de legkésőbb az első következő munkanapon beviszi a megjegyzést a nyilvántartásba.

**A nyilvántartás közzététele a honlapon**

1. **szakasz**

A Községi Közigazgatási Hivatal közzéteszi a nyilvántartást a község honlapján.

A község honlapjára a nyilvántartást úgy kell feltenni, hogy a megnevezés: Zenta község által alapított minden közszolgálat, közvállalat és más szervezet látható legyen a kezdő oldalon, mint az alapvető menü része vagy külön rész formájában az adott oldalon.

**ÁTMENETI ÉS ZÁRÓ RENDELKEZÉSEK**

**Az utasítással összhangban a nyilvántartás kidolgozása és közzététele**

1. **szakasz**

A Községi Közigazgatási Hivatal kidolgozza és közzéteszi a község honlapján a nyilvántartást, összhangban a jelen utasítással, annak meghozatalától számított három hónapon belül.

A jelen szakasz 1. bekezdése szerinti határidőben a Községi Közigazgatási Hivatal vezetője meghatározza a felelős személyt az adatatok regisztrálására, a szabályos kidolgozásra, a közzétételre és az operatív működés feletti felügyelet és a nyilvántartás rendszeres frissítésének gyakorlására.

**Hatálybalépés**

1. **szakasz**

A jelen utasítást egyidejűleg közzé kell tenni a Községi Közigazgatási Hivatal hirdetőtábláján, a község honlapján, és a Zenta Község Hivatalos Lapjában való közzétételétől számított nyolcadik napon lép hatályba.

Szerb Köztársaság

Vajdaság Autonóm Tartomány

Zenta község

Községi Közigazgatási Hivatal

Szám: 110-3/2021-V Sarnyai Rózsa Edit, okl. jogász s. k.

Kelt: 2021.10.25-én a Községi Közigazgatási Hivatal vezetője

Zenta